Letingen etter savnet scooterfører fortsetter
To av de tre savnede etter skredet tirsdag 26. mars ble funnet omkommet søndag. Mandag morgen vurderte eksperter fra Norges Geotekniske Institutt at det ikke var forsvarlig for letemannskaper å ta seg inn i området i Tromdalen. Det ble deretter gjort kontrollerte skredutløsninger ved hjelp av sjokkbølger fra utstyr montert på helikopter, opplyser regionlensmann Arnold Nilsen. De to som ble funnet søndag, lå mellom seks og åtte meter under snøen. De er så langt ikke formelt identifisert. Det var Børge Gundersen (36) og brødrene Anders (31) og Robert Werner Mortensen (39) som ble tatt av skredet i Tromdalen tirsdag for halvannen uke siden.
Skredfare gjorde at letingen etter den siste savnede snøscooterføreren på Senja ikke kunne starte mandag morgen. Etter flere kontrollerte skredutløsninger kunne arbeidet tas opp.